**Varmeplan - Borgermøde Hareskov bibliotek 19.4.2022 kl. 19 – noter af Niels Jørgen Brandt (K) og Preben Bitsch, formand HMB**

**På ’scenen’ til mødet var:**

**Lene Munch-Petersen, byrådet for (A) og formand for udvalget for Nautr og klioma, samt medlem af udvalget for plan- og byudvikling**

**Helle Bank, afdelingsleder i Furesø Kommune med ansvar for Natur og Miljø**

**Charlotte Mejlshede, Leder af fjernvarmesalg hos Vestforbrændingen**

2025 - i Hareskov - har man så varme i rørene? Svaret fra Charlotte Mejlshede (CM) indikerede, at det vil komme tidligere, og der var pres fra borgerne for at få det før - men vigtigt at udmelding om tidsplan er klar. Lige nu siger Furesø Varmeplan at de først områder i Hareskov kommer på i 2025. Den konkrete tidsplan kendes når projektet er godkendt. **Forventer at Etape 1 projekter for Furesø og andre kommuner afleveres til godkendelse indenfor 4-6 uger.**

Hvad koster det med 40 eller 50 m stikledning, når kun max 20 er med i tilbud. **Svar:** 1m koster 6-8000 at grave ifølge CM. **Vigtigt at få et korrekt prisbillede, da denne indikation er virkelig høj**

Tilbuddet dækker til tilslutningspunktet. Regner med abonnement 4000/år og 15.000 for installation.

Udlægger alle nye områder til lav-varme - 70 grader indløb. Materiale siger 80 grader - hvad er korrekt?

Vil man importere affald? – Lene Munch-Petersen (LMP) har efterfølgende bekræftet, at der ikke vil blive importeret affald. Varmeproduktionen baseres - på affaldsforbrænding - på nye, store varmepumper, udnyttelse af spildvarme samt CO2 fangst.

Kan vi regne med ,at det kommer? Hvor mange skal tilsluttes? **Svar:** 50% på etapeniveau. Kommentar - dette er et lavere tal end vi har hørt tidligere, som er 70%. Det er vældig positivt - er det helt sikkert? Vestforbrændingen vender tilbage med præcist tal.

CM oplyser, at der kommer til at være en **beregner** på Vestforbrændingens hjemmeside, så hver matrikel kan foretage egen beregning på omkostning for deres ejendom og forhold, dette er positivt!

Dimension på røret med frem/retur: 15-20 cm

Mere fokus på biogas - kan man undgå at skifte ved at have mere fokus på biogas? Længere diskussion som blev parkeret, da dette er en overordnet politisk beslutning.

Hvor skal en evt lokal stor varmepumpe stå? Efterfølgende svar fra LMP: Store varmepumper kan placeres vilkårligt og hvor de generer mindst. Fx er Farum Fjernvarmes store varmepumpe placeret i Allerød.

Støder op til nabokommuner - tænkes der på tværs - kan man tilslutte sig via Gladsaxe?

Rentabilitet - tidligere skulle man sammenligne med naturgas - nu med varmepumpe, det har gjort det finansielt muligt og attraktivt med fjernvarme.

Kan man få gas til de små ting (gaspejs, gasgrill, gaskomfur mm.) når man skifter til fjernvarme? CM/Vestforbrændingen vender tilbage

Når man får tilbuddet - får man så at vide hvornår man får fjernvarmen - svaret var ja

Hvis fyret er ved at sætte ud - ring til VF, så finder man en løsning - vi skal bare have projektet godkendt

\*\* Regeringen i dag (19.4.22 ) - du skal sige fra hvis du ikke vil have fjernvarme, ikke melde ind hvis du vil. Dette var en kommentar fra en borger, kan det bekræftes ?

Hvornår kan tilbuddet forventes? Hvis om 3 år har nuværende gaspris betalt varmepumpen hjem. Denne kommentar blev ikke adresseret og fik lov at “hænge”, det skal der følges op på

VF kigger på en model hvor man overtager fyr og drift - hvornår kan det kommunikeres?

Lille vej med 12 huse, kun 3 vil have fjernvarme - ja det kommer, fordi man kigger på større område med 500 huse og ikke vej til vej

Kotelet - kan dele stik potentielt mellem ejendomme, ikke nødvendigvis et stik ind til hver ?

Hvor robuste er beregningerne? CM: Ret robuste og med indlagt buffer, men kan i sagens natur ikke kigge 2 – 3 år frem.

Private veje - sidestilles med offentlige mht afstand - det vil sige ingen forskel på pris, tilbud etc.

Kampagne til koteletgrunde som en del af kampagnen for tilslutning - kommer det?

Kommentar fra salen: En varmepumpe vil have svært ved at varme et dårligt isoleret hus op

Kan man starte uden at grave ned - bare tilslutte til rørene? Det var et eksempel fra anden kommune til inspiration.